في الفترة الأخيرة مرض يد-رجل-فم انتشر في الصين. في التلات شهور اللي فاتت، كان في حوالي 41,846 حالة في 30 محافظة ومنطقة. والعدد بيزيد. ثمنتاشر طفل صيني ماتوا من المرض السنة دي لحد دلوقتي.
ايه سبب المرض وليه هو خطير؟
مرض يد-رجل-فم هو مرض شائع بين الأطفال. بيأثر بشكل أساسي على الأطفال اللي عندهم أقل من 10 سنين. اسمه جاي من الطفح اللي بيظهر على الإيدين والرجلين. وكمان ممكن يسبب بثور في البق.
الطفل اللي عنده المرض عادةً بيجيله حمى، زكام وألم في الزور. مش بيعرف ياكل ولا يشرب عشان الألم اللي في بقه.
مرض يد-رجل-فم في معظم الحالات مش خطير. الحمى والطفح بيروحوا في كام يوم. بس في بعض الحالات، الفيروس بيأثر على القلب، الرئة أو المخ. ودا بيعرض حياة الطفل للخطر.
فيروس هو اللي بيسبب مرض يد-رجل-فم. المرض بينتشر بسهولة في الأماكن اللي فيها عدد كبير من الأطفال الصغيرين، زي الحضانة. ساعات كمان ممكن يصيب المراهقين والكبار.
عشان منعديش الفيروس لحد، النظافة مهمة جداً. لازم نغسل إيدينا كتير على قد ما نقدر. وخصوصاً قبل الأكل وبعد ما نخلص من الحمام.
أكتر من ___ شخص اتصابوا بمرض يد-رجل-فم السنة دي.
تلاتين ألف أربعين ألف أربع مليون أربعتاشر ألف